Rokicanai
Rokicanai (ček. Rokycany; vok. Rokitzan) – miestas Pilzeno krašte, Čekijoje. Rokicanų rajono administracinis centras. Nutolęs 17 km į rytus nuo Pilzeno, Klabavos upės (Berounkos intakas) ir Holoubkovskio upelio (ček. Holoubkovský potok) santakos. Miestas įsikūręs žemumoje, 362 m virš jūros lygio. 13 969 gyventojų (2016 m. duomenys). Oficialiai padalintas į keturias dalis: „Střed" (centras), kuriame yra rotušė, dvi aikštės, bažnyčia, „Nové Město" (naujasis miestas), „Plzeňské předměstí" (Pilzeno priemestis) ir „Borek“.